
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ Αρ. Φύλλου 1843 

5 Οκτωβρίου 1999 

ΠΕΡΙΕΧΟΜΕΝΑ Άρθρο ι 


ΑΠΟΦΑΣΕΙΣ 

Μεταβίβαση Αρμοδιοτήτων του Αργηγού ΓΕΝ σε Υφι¬ 
στάμενα Κλιμάκια. 1 

Ψήφιση Ο.Ε.Υ. Δημοτικού Βρεφονηπιακού Σταθμού 

Σάμου. 2 

Τροποποίηση συστατικής πράξης Κοινοτικής Επιχεί¬ 
ρησης Τουριστικής και Πολιτιστικής Ανάπτυξης Λε- 
πτοκαρυάς Ν Πιερίας. 3 

ΑΠΟΦΑΣΕΙΣ 

Αριθ. Φ. 012/3/99 (1) 

Μεταβίβαση Αρμοδιοτήτων του Αργηγού ΓΕΝ 
σε Υφιστάμενα Κλιμάκια. 

Ο ΑΡΧΗΓΟΣ ΓΕΝ 

Έχοντας υπόψη: 


α. Τις διατάξεις των άρθρων 4 και 26 του Ν. 2292/95 «Ορ¬ 
γάνωση και Λειτουργία του Υπουργείου Εθνικής Άμυνας, Δι¬ 
οίκηση και Έλεγχος των Ενόπλων Δυνάμεων» (ΦΕΚ 35 Α'). 
β. Το άρθρο 81 του Ν. 1892/90 «Περιορισμός Υπογραφών», 
γ. Τη με αριθμ. Φ. 002.1/11/93 από 7-10-93 Απόφαση ΥΕ- 
ΘΑ «Περί Κανονισμού Οργανώσεως του ΠΝ». 

δ. Τη με αριθμ. Φ. 073.2.1/7/98 από 14-11-98 Απόφαση 
ΥΕΘΑ «Περί κυρώσεωςτου Κανονισμού Οργανώσεως και 
Λειτουργίας του ΓΕΝ». 

ε. Τη με αριθμ. Φ. 010/15/Σ. 1565/173601 από 30-11-90 
Απόφαση Υπουργού Προεδρίας Κυβερνήσεως, ΥΕΘΑ 
«Περί Εξαιρέσεως Διατάξεων». 

στ. Το άρθρο 16 και 30 του Ν. 1763/88 «Στρατολογίατων 
Ελλήνων». 

ζ. Το άρθρο 51 του Ν.2683/99 «Κύρωση του Κώδικα Κα¬ 
τάστασης Δημοσίων Πολιτικών Διοικητικών Υπαλλήλων 
και Υπαλλήλων ΝΠΔΔ και άλλες διατάξεις». 

η. Τη με αριθμ. Φ. 010/11/95003/ από 24-12-91 Απόφα¬ 
ση ΥΦΕΘΑ «Περί Μεταβιβάσεως Αρμοδιοτήτων ΥΦΕΘΑ 
στον Α/ΓΕΝ». 

θ. Τη με αριθμ. Φ.423/2/396177/Σ.443 Απόφαση ΥΦΕΘΑ 
«Εξαιρούμενοι από τις Προσκλήσεις για Κατάταξη στις 
Ένοπλες Δυνάμεις έφεδροι». 

ι) Το γεγονός ότι από τις διατάξεις αυτής της απόφασης 
δενπροκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 


Μεταβιβάζουμε σε υφιστάμενα κλιμάκιά της διοικήσε- 
ως, τις αρμοδιότητες που αναγράφονται στα Παραρτή¬ 
ματα και οι οποίες προέρχονται από: 

α. Τις αρμοδιότητες που έχουν μεταβιβαστεί από την 
Πολιτική Ηγεσία. (Παραρτήματος «Α»). 
β. Τη Νομοθεσία που υπάρχει (Παραρτήματος «Β»), 
γ. Την έννοια Πλήρους Διοικήσεως (Παραρτήματος «Γ»). 

Άρθρο 2 

Κατά την εξάσκηση των αρμοδιοτήτων που παρέχονται, 
να λαμβάνονται υπόψη τα παρακάτω: 

α. Κάθε εξουσιοδοτούμενος με την Απόφαση αυτή έχει το 
δικαίωμα, όπως για θέματα της αρμοδιότητάς του, ανεβάζει 
το επίπεδο λήψεως αποφάσεως σε ανώτερα Κλιμάκια, αν 
κρίνει ότι χρειάζεται κάτι τέτοιο για εξυπηρέτηση της ουσίας. 

β. Να μη παραλείπεται η ενημέρωση των ανωτέρων Κλι¬ 
μακίων, για αντικείμενα του επιπέδου τους και η παράλ¬ 
ληλη ενημέρωση και συντονισμός με τους άλλους Επιτε¬ 
λικούς φορείς, που εμπλέκονται για αντικείμενα αρμοδιό¬ 
τητάς τους. 

γ. Σε περίπτωση απουσίας ή κωλύματος του υπευθύνου 
οργάνου της Διοικήσεως, οι αρμοδιότητες που μεταβιβά¬ 
ζονται με την απόφαση αυτή, ασκούνται από το νόμιμο ανπ- 
καταστάτη του ή εφόσον δεν προβλέπεται νόμιμος αντικα¬ 
ταστάτης, από το αμέσως ιεραρχικά προϊστάμενο όργανο. 

Άρθρο 3 

Η παρούσα Απόφαση με τα Παραρτήματά της, τίθεται 
σε ισχύ από της κοινοποιήσεως της και τροποποιεί ανά¬ 
λογα την Απόφαση ΓΕ Ν Β1 -I 012/3/98 από 8-9-98 και οια- 
δήποτε προγενέστερη άλλη Απόφαση του Αρχηγού ΓΕΝ, 
που αφορά στο ίδιο αντικείμενο. 

Άρθρο 4 

Επίσης στην απόφαση ΓΕΝ/Β1-Ι Φ.012/3/98 από 8-9-98, 
όπου αναφέρεται «ΔΣΛ» και <ΓΔΗΣ", τροποποιούνται σε 
«Β4» και «ΔΕΔΗΣ» αντίστοιχα, λόγω μετονομασίας των. 

Άρθρο 5 

Η Απόφαση αυτή μετά Παραρτήματά της, εκτός από το 
Παράρτημα «Γ», που χαρακτηρίζεται ως διαβαθμισμένο 
και έχει αποχωρισθεί από το παρόν, να δημοσιευθεί στην 
Εφημερίδα της Κυβερνήσεως. 

Αθήνα, 14 Σεπτεμβρίου 1999 

Ο Αρχηγός 

Αντιναύαρχος Π.Ν. Γ. ΙΩΑΝΝΙΔΗΣ 






23922 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Στο έγγραφο 
Φ 012/3/99 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 
ΔΙΕΥΘΥΝΣΗ Β1-1. 

Αθήνα Μ Σεπτεμβρίου 1999 

Α/Α 

ΝΟΜΟΘΕΤΙΚΗ 

ΔΙΑΤΑΞΗ 

1 . 

Απ. ΥΦΕΘΑ 

Φ 010/11/95003 
«24-12-91 (ΦΕΚ 22 / 
92) 

Ν 2292 / 95 


ΠΕΡΙΛΗΨΗ ΘΕΜΑΤΟΣ 


Καθορισμός του 

καθημερινού ωραρίου 

εργασίας των καθαριστριών 
των Υπηρεσιών και των 
εποπτευόμενων από το ΠΝ 
ΝΠΔΔ, μέσα στα όρια του 
νομίμου ωραρίου._ 


ΓΕΝ/ΔΚΒ και ΑΣ, ΔΝΕ, 
ΔΔΜΝ, νδλ (για τις 
υπαγόμενες σ' αυτούς 
Μονάδες) 


ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
ΠΑΡΑΡΤΗΜΑ «Β» ΓΕΝΙΚΟ ΕΠΙΤΕΛΕΙΟ ΝΑΥΤΙΚΟΥ 

Στο έγγραφα ΔΙΕΥΘΥΝΣΗ ΒI -I 

Φ 012/ /99 Αθήνα : 14 Σεχτεμβρίου 1999 


ΑΡΜΟΔΙΟΤΗΤΕΣ ΤΟΥ Α/ΓΈΝ ΟΙ ΟΠΟΙΕΣ ΠΗΓΑΖΟΥΝ ΑΠΟ ΝΟΜΟΥΣ 

ΚΑΙ ΜΕΤΑΒΙΒΑΖΟΝΤΑΙ ΣΕ ΚΑΤΩΤΕΡΑ ΚΛΙΜΑΚΙΑ ΤΗΣ ΔΙΟΙΚΗΣΕΩΣ 


ΓΕΝΙΚΑ ΘΕΜΑΤΑ ΠΡΟΣΩΠΙΚΟΥ 


Α/Α 

ΝΟΜΟΘΕΤΙΚΗ 

ΔΙΑΤΑΞΗ 

ΠΕΡΙΛΗΨΗ ΘΕΜΑΤΟΣ 

ΕΞΟΥΣΙΟΔΟΤΗΜΕΝΟΣ 

1 

ΓΕΒ/Β1-1 
*.0732.32/2/93/ 
16-6-93 

Β.1418/84 

Π. Δ 609/85 

Π.Δ 378/87 
Οδηγία 93/9 7/ΕΟΚ 

Αρμοδιότητες 
Διευθύνουσας Υπηρεσίας 
Ναυτικών ΐργων 

ΓΕΒ/Γ4 

ΒΣ-ΒΚ-ΒΔ Α 
(Για ίργα τ«ΐί" 
αρμοδιότη-τάς· 
τους, μετά από 
έγκριση του 
έχοντος 
την 

ο ι κονομ ι κή 
εξουσία. 

2 

ΓΕΝ/Β1-1 

Αρμοδιότητες 

ΓΕΒ/Γ4 


*.012/11/90 

Προϊσταμένης Αρχής 



27-8-90 

Ναυτικών Βργων. 

ΝΓ-ΝΚ-ΝΔΑ 


ΪΤβΛ/ΓΕΕβΑ 


(Για 4 έ&γα της 


*.010/170014/12- 


αρμοδ-ι ότη-τάς 


7-90 


τους ( μετό από 




έγκριση του 


Η. 1418/84 


έχοντος 


Π. Δ 609/83 


την 


Π.Α 378/87 


οικονομική 


Οδηγία 93/97/ΕΟΚ 


εξουσία. 

ΘΕΜΑΤΑ ΕΚΙ1ΑΙΑΕΪΣΕΩΣ 


Α/Α 

ΝΟΜΟΘΕΤΙΚΗ 

ΔΙΑΤΑΞΗ 

ΠΕΡΙΛΗΨΗ ΘΕΜΑΤΟΣ 

ΕΞΟΥΣΙΟΔΟΤΗΜΕΝΟΣ 

1. 

ΠΛ 97/93 

Υπογραφή Αποφάσεων για 
έγκρ ι ση Κανονισρώ ν 
Εκπαιδεύσεως Σχολείων 
Υπαξιωματικών, ΕΠΥ και 
κληρωτών. 



Αριθ.3412 (2) 

Ψήφιση Ο.Ε.Υ. Δημοτικού Βρεφονηπιακού Σταθμού 
Σάμου. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΒΟΡΕΙΟΥ ΑΙΓΑΙΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/1981 «Κώδι¬ 
κας καταστάσεως προσωπικού ΟΤΑ» όπως αντικαταστά- 
θηκαν από την παρ. 6 του άρθρου 26 του Ν. 2130/93 και 
παράγραφο 5 του άρθρου 8του Ν. 2307/95. 

2. Τις διατάξεις του Ν. 2503/1997 «Διοίκηση, οργάνωση, 
στελέχωση της Περιφέρειας, κ.λ.π.». 

3. Την αρ. 113/18.1.1996 απόφαση Περιφερειακού 
Δ/ντή Ν. Σάμου «προσαρμογή της συστατικής πράξης 
του «ΚΡΑΤΙΚΟΥ ΒΡΕΦΟΝΗΠΙΑΚΟΥ ΣΤΑΘΜΟΥ ΣΑΜΟΥ» 
στις διατάξεις του Δ.Κ.Κ. (Φ.Ε.Κ. 59/29.1.96 τ.Β'). 

4. Την αριθ. 1482/29.10.1997 απόφαση του Γεν. Γραμ¬ 
ματέα Περιφέρειας Βορ. Αιγαίου «Μεταβίβαση δικαιώμα¬ 
τος υπογραφής με εντολή Γενικού Γραμματέα Περιφέ¬ 
ρειας Βορείου Αιγαίου στον Προϊστάμενο Δ/νσης και 
στους Προϊσταμένους Τμημάτων κ.λ.π.». 

5. Την αριθ. 888/3.6.1998 απόφαση Γεν. Γραμματέα Πε¬ 
ριφέρειας Βορ. Αιγαίου που αφορά τοποθέτηση Πρ/νης. 

6. Την αριθ. 2/99 απόφαση του Διοικητικού Συμβουλίου 
Βρεφονηπιακού Σταθμού Σάμου και την αριθ. 
102/21.4.99 νόμιμη απόφαση Διοικητικού Συμβουλίου 
Βαθέος Νομού Σάμου περί ψήφισης Ο.Ε.Υ. Βρεφονηπ. 
Σταθμού Σάμου. 

7. Την σύμφωνη γνώμη του Υπηρεσιακού Συμβουλίου 
ΟΤΑ Νομού Σάμου, όπως διατυπώθηκε στο πρακτικό του 
αριθ. 1/30.7.99, αποφασίζουμε: 

Εγκρίνουμε την αριθ. 2/14.4.1999 απόφαση του Διοικη¬ 
τικού Συμβουλίου Βρεφονηπιακού Σταθμού Σάμου που 
αφορά την ψήφιση Οργανισμού Εσωτερικής Υπηρεσίας 
του Δημοτικού Βρεφονηπιακού Σταθμού Σάμου, όπως 
εκτίθεται παρακάτω: 

Άρθρο 1 

Σκοπός του Βρεφονηπιακού Σταθμού Σάμου. 

Ο Βρεφονηπιακός Σταθμός Σάμου έχει σκοπό την κα¬ 
θημερινή φύλαξη, φροντίδα, ημερήσια διατροφή, διαπαι¬ 
δαγώγηση και ψυχαγωγία νηπίων και βρεφών εργαζομέ¬ 
νων γονέων, την πολύπλευρη νοητική, συναισθηματική, 
κοινωνική, ψυχοσωματική ανάπτυξη των παιδιών, την 
προπαρασκευή τους για τη φυσική μετάβασή τους από 
την οικογενειακή ζωή στο σχολικό περιβάλλον. 

Άρθρο 2 

Όργανα διοίκησης 

1. Ο Βρεφονηπιακός Σταθμός Σάμου διοικείται από πε¬ 


νταμελές Διοικητικό Συμβούλιο, που το απαρτίζουν ο Δή¬ 
μαρχος, ή ο οριζόμενος από αυτόν Αντιδήμαρχος, ένας 
(1) Δημοτικός Σύμβουλος, δύο (2) γονείς νηπίων του Νο¬ 
μικού Προσώπου και ένας (1) δημότης. 

2. Τα μέλη Διοικητικού Συμβουλίου, με τους αναπληρω¬ 
τές τους, ορίζονται από το Δημοτικό Συμβούλιο και η θη¬ 
τεία ακολουθεί την δημοτική περίοδο. 

3. Πρόεδρος του Διοικητικού Συμβουλίου του Βρεφο¬ 
νηπιακού Σταθμού Σάμου είναι ο Δήμαρχος Βαθέος, ή ο 
Αντιδήμαρχος που έχει οριστεί από αυτόν. 

4. Τον Πρόεδρο όταν απουσιάζει ή κωλύεται αναπλη¬ 
ρώνει ο Αντιπρόεδρος του Δ. Σ. 

5. Η προσφορά των υπηρεσιών των μελών του Δ. Σ. εί¬ 
ναι τιμητική και άμισθη. 

Αρθρο 3 

Αρμοδιότητες Διοικητικού Συμβουλίου- Συνεδριάσεις 

1. Το Διοικητικό Συμβούλιο του Βρεφονηπιακού Σταθ¬ 
μού Σάμου κατευθύνει τη δράση αυτού για την εκπλήρω¬ 
ση της αποστολής του, διοικεί και διαχειρίζεται την περι¬ 
ουσία και τους πόρους του νομικού προσώπου, εγκρίνει 
και υποβάλλει τον ετήσιο προϋπολογισμό, απολογισμό 
και ισολογισμό, εκπονεί επενδυτικά προγράμματα και 
προγράμματα ανάπτυξης των δραστηριοτήτων του νομι¬ 
κού προσώπου και εν γένει αποφασίζει για κάθε θέμα που 
είναι αρμόδιο από το Νόμο και τον παρόντα Οργανισμό, 

2. Το Διοικητικό Συμβούλιο συνεδριάζει τακτικά μια φο¬ 
ρά τον μήνα ή συχνότερα εφόσον αυτό κριθεί αναγκαίο 
από το Πρόεδρο ή το ζητήσουν εγγράφως δυο (2) τουλά¬ 
χιστον μέλη του. Στην τελευταία αυτή περίπτωση, ο Πρόε¬ 
δρος ή κωλυομένου αυτού ο Αντιπρόεδρος υποχρεούται 
να συγκαλέσει το Διοικητικό Συμβούλιο σε συνεδρίαση 
εντός έξι ημερών από την υποβολή της σχετικής αίτησης. 

3. Το Διοικητικό Συμβούλιο συγκαλείται σε συνεδρίαση 
από τον Πρόεδρο ή εφόσον αυτός κωλύεται, από τον Αντι¬ 
πρόεδρο με γραπτή πρόσκληση στην οποία αναγράφο¬ 
νται ο τόπος, ο χρόνος και τα θέματα της ημερήσιας διά¬ 
ταξης της συνεδρίασης. Η πρόσκληση επιδίδεται στους 
συμβούλους τρεις τουλάχιστον ολόκληρες ημέρες πριν 
από τη μέρα που ορίζεται η συνεδρίαση. Επίσης πρό¬ 
σκληση δεν απαιτείται εφόσον έχουν καθορισθεί με από¬ 
φαση του Διοικητικού Συμβουλίου, τακτές ημέρες συνε¬ 
δριάσεων γνωστές στα μέλη. Η πρόσκληση κοινοποιείται 
και στον οικείο ΟΤΑ. 

4. Μέλη του Διοικητικού Συμβουλίου που αδυνατούν να 
συμμετάσχουν στη συνεδρίαση υποχρεούνται να ενημε¬ 
ρώσουν άμεσα την Γραμματεία του Διοικητικού Συμβου¬ 
λίου με ευθύνη της οποίας ειδοποιούνται τα αντίστοιχα 
αναπληρωματικά μέλη προκειμένου να παρευρεθούν στη 
συνεδρίαση. 

5. Τα θέματα που συζητούνται οτις συνεδριάσεις είναι 
τα προβλεπόμενα στην ημερήσια διάταξη, την οποία κα¬ 
ταρτίζει ο Πρόεδρος. Ο Πρόεδρος περιλαμβάνει στην 
ημερήσια διάταξη και θέματα που τυχόν έχει ζητήσει κά¬ 
ποιος από τους μετέχοντες στη συνεδρίαση, με αίτησή 
του προς αυτόν πριν από την κατάρτιση της ημερήσιας 
διάταξης. Συζήτηση και λήψη απόφασης σε θέμα μη προ- 
βλεπόμενο στην ημερήσια διάταξη μπορεί να γίνει μόνο 
σε εξαιρετικές και κατεπείγουσες περιπτώσεις και εφό¬ 
σον συμφωνεί στην διενέργεια της συζήτησης ή απόλυτη 
πλειοψηφία του συνολικού αριθμού μελών του. 

6. Το Διοικητικό Συμβούλιο βρίσκεται σε απαρτία όταν 
οι παρόντες αποτελούν την απόλυτη πλειοψηφία του συ¬ 
νολικού αριθμού των μελών του και αποφασίζει με την 
απόλυτη πλειοψηφία των παρόντων μελών του. Σε περί¬ 
πτωση ισοψηφίας επικρατεί η ψήφος του Προέδρου του 
Διοικητικού Συμβουλίου. Η άρνηση ψήφου ή η αποχή από 
την ψηφοφορία λογίζεται ως αρνητική ψήφος. Η ψηφο¬ 
φορία ενεργείται φανερά εκτός από τις περιπτώσεις που 
ο νόμος ρητά ορίζει να είναι μυστική και δεν επιτρέπεται 
διακοπή ψηφοφορίας για να δικαιολογήσει ο σύμβουλος 
την ψήφο του. 

7. Κατά τις συνεδριάσεις του Διοικητικού Συμβουλίου 
τηρούνται πρακτικά στα οποία καταχωρούνται υποχρεω¬ 
τικά οι γνώμες όλων των μελών του. 

Τα πρακτικά κάθε «συνεδρίασης προσυπογράφονται 
υποχρεωτικά από όλα τα παρόντα στη συνεδρίαση μέλη. 

8. Οι αποφάσεις του Διοικητικού Συμβουλίου είναι 
εκτελεστές από τη λήψη τους και κοινοποιούνται άμεσα 
στον Δήμο Βαθέος και όπου αλλού από το νόμο ορίζε¬ 
ται. 

Άρθρο 4 

ΚΑΤΗΓΟΡΙΕΣ - ΚΛΑΔΟΙ ΜΟΝΙΜΟΥ ΠΡΟΣΩΠΙΚΟΥ 

Οι θέσεις του προσωπικού του Βρεφονηπιακού Σταθ¬ 
μού Σάμου διαρθρώνονται κατά κλάδους, βαθμούς και ει¬ 
δικές κατηγορίες προσωπικού ως ακολούθως: 

1. ΚΑΤΗΓΟΡΙΑ Π.Ε με βαθμό Δ-Α, 

Κλάδος ΠΕ Νηπιαγωγών 

2. ΚΑΤΗΓΟΡΙΑ ΤΕ με βαθμό Δ-Α 
Κλάδος Τ.Ε. 9 βρεφονηπιοκομίας 

3. ΚΑΤΗΓΟΡΙΑ ΔΕ με βαθμό Δ-Α 
Κλάδος ΔΕΙ Διοικητικού 
Κλάδος ΔΕ32 Μαγείρων 

4. ΚΑΤΗΓΟΡΙΑ ΥΕ με βαθμό Ε-Β 

Κλάδος ΥΕ14 Βοηθητικό προσωπικό (βοηθός μαγειρεί¬ 
ου) 

Κλάδος ΥΕ16 Προσωπικό βοηθητικών εργασιών (καθα¬ 
ριότητας) 

Αρθρο 5 

ΑΡΙΘΜΟΣ ΟΡΓΑΝΙΚΩΝ ΘΕΣΕΩΝ ΚΑΤΑ ΚΛΑΔΟ 

1. Κλάδος Π.Ε Νηπιαγωγών, τρεις (3) θέσεις. 

2. Κλάδος ΤΕ9 Βρεφονηπιοκομίας τέσσερις (4) θέσεις ή 
επτά (7) σε περίπτωση μη πλήρωσης των θέσεων ΠΕ νη¬ 
πιαγωγών. 

3. Κλάδος ΔΕ Διοικητικού - Λογιστικού μία (1) θέση. 

4. Κλάδος ΔΕ32 Μαγείρων μία (1)θέση. 

5. Κλάδος ΥΕ16 Βοηθών μαγείρων μία (1) θέση. 

6. Κλάδος ΥΕ16 Προσωπικού βοηθητικών εργασιών 
δύο (2) θέσεις. 


Άρθρο 6. 

Ο τρόπος πρόσληψης και τα τυπικά προσόντα του μόνι¬ 
μου προσωπικού προβλέπονται από τις διατάξεις του Ν. 

1188/81 περί καταστάσεως προσωπικού ΟΤΑ, όπως τρο¬ 
ποποιήθηκε με τις δ/ξέις του Π.Δ. 22/90 και 37α/87. 

Τα καθήκοντα, τους περιορισμούς το χρόνο εργασίας, 
την αστική ευθύνη, τα δικαιώματα, τις άδειες, τις μετα¬ 
βολές υπηρεσιακής κατάστασης, τις ηθικές αμοιβές, τα 
πειθαρχικά αδικήματα, τις ποινές, τη λύση της υπαλληλι¬ 
κής σχέσης των, την ιατροφαρμακευτική και νοσοκομει¬ 
ακή περίθαλψη του μονίμου προσωπικού που προβλέπε- 
ται από τον οργανισμό αυτό, ρυθμίζονται από τις διατά¬ 
ξεις του Ν. 1188/81 και με τις μετέπειτα ισχύουσες 
διατάξεις. 

Άρθρο 7 

Ειδικά καθήκοντα και αρμοδιότητες προσωπικού. 

Α. ΠΡΟΪΣΤΑΜΕΝΟΣ 

Προϊστάμενος του Βρεφονηπιακού Σταθμού ορίζεται 
υπάλληλος από τον Κλάδο Π.Ε. νηπιαγωγών ή Τ. Ε. 9 βρε¬ 
φονηπιοκόμων, μετά από γνωμοδότηση του οικείου υπη¬ 
ρεσιακού συμβουλίου, σύμφωνα με τις εκάστοτε ισχύου- 
σες διατάξεις. 

Ο Προϊστάμενος παρίσταται κατά τις συνεδριάσεις του 
Δ.Σ. χωρίς ψήφο, εισηγείται τα θέματα της πρόσκλησης 
που καταρτίζεται από τον Πρόεδρο του Δ.Σ. και εκφέρει 
την γνώμη του για κάθε θέμα που καταχωρείται στα πρα¬ 
κτικά. Φροντίζει για την πιστή εφαρμογή της κείμενης νο¬ 
μοθεσίας του Κανονισμού λειτουργίας του Σταθμού, των 
εγκυκλίων και οδηγιών και για την πιστή εκτέλεση των 
αποφάσεων του Δ.Σ. 

Είναι υπεύθυνος για την τήρηση του εκπαιδευτικού 
προγράμματος. Φροντίζει για την εσωτερική τάξη του 
Σταθμού και για κάθε σημειούμενη παράβαση ή ανωμαλία 
υποχρεούται να αναφέρεται στο Δ. Σ. 

Προΐσταται όλων των υπαλλήλων του Σταθμού ασκώ¬ 
ντας τις προβλεπόμενες από τις κείμενες διατάξεις αρμο¬ 
διότητες, παρακολουθεί δε και συντονίζει το έργο τους 
ανάλογα προς τις ανάγκες που ανακύπτουν κάθε φορά. 
Συγκαλεί τουλάχιστον μία φορά το μήνα το προσωπικό 
του Σταθμού για συζήτηση και ενημέρωση σε γενικότερα 
θέματα που απασχολούντο Σταθμό και για προγραμματι¬ 
σμό νέων δραστηριοτήτων. 

Συντάσσει την εμπιστευτική αλληλογραφία του Ιδρύμα¬ 
τος καθώς επίσης και την υπόλοιπη αλληλογραφία τού¬ 
του, εφόσον για την τελευταία αυτή περίπτωση δεν υπη¬ 
ρετεί υπάλληλος του κλάδου Διοικητικού ή υπηρετεί ή 
απουσιάζει, υπογράφει δε τα έγγραφα εκείνα για τα 
οποία έχει εξουσιοδοτηθεί. 

Τηρεί τη σφραγίδα του Σταθμού και το αρχείο της εμπι- 
στευτικής αλληλογραφίας τούτου. 

Απασχολεί τα παιδιά σύμφωνα με το ημερήσιο πρό¬ 
γραμμα απασχόλησης μέχρι τέσσερις και μισή ώρες από 
το κανονικό ωράριο εργασίας του, όταν στο σταθμό υπη¬ 
ρετεί υπάλληλος του κλάδου Διοικητικού και σε περίπτω¬ 
ση που δεν υπηρετεί τέτοιος υπάλληλος ή υπηρετεί αλλά 
απουσιάζει ή κωλύεται μέχρι δύο και μισή ώρες από το κα¬ 
νονικό ωράριο. 

Φροντίζει για την υγιεινή κατάσταση των παιδιών, κα¬ 
τευθύνει το προσωπικό καθαριότητος ως προς την σωμα¬ 
τική καθαριότητα των νηπίων. 

Επιβλέπει την καθαριότητα του Σταθμού και φροντίζει 

για την σωστή λειτουργία του καθώς και για την έγκαιρη 
παρασκευή του φαγητού. 

Συνεργάζεται με τον υπάλληλο του Διοικητικού και το 
Δ.Σ.γιατην κατάρτιση του ετήσιου Προϋπολογισμού εσό¬ 
δων και εξόδων του Σταθμού και του απολογισμού και 
ισολογισμού τούτου. 

Επιμελείται για τον εφοδιασμό του Σταθμού που πραγ¬ 
ματοποιείται από τον υπάλληλο του Διοικητικού, όσον αφο¬ 
ρά στα αναγκαία τρόφιμα και λοιπά είδη και υλικά καθώς 
και για την καλή φύλαξη συντήρηση και διάθεση αυτών. 

Ενημερώνει το προσωπικό των κλάδων Βρεφονηπιοκο- 
μίας ή Νηπιαγωγών για τα εισερχόμενα κάθε φορά έγ¬ 
γραφα στο Σταθμό και το προσωπικό αυτό να είναι σε θέ¬ 
ση να τον αναπληρώνει σε περίπτωση απουσίας του ή κω¬ 
λύματος του. 

Συγκαλεί ύστερα από απόφαση του Δ. Σ. συγκέντρωση 
γονέων και κηδεμόνων, τουλάχιστον δύο φορές τον χρό¬ 
νο στην οποία παρευρίσκεται οπωσδήποτε ο ίδιος, ένα 
από τα μέλη του Δ.Σ. και αν το επιθυμούν οι λοιποί υπάλ¬ 
ληλοι. Σκοπός της συγκέντρωσης είναι η ανταλλαγή από¬ 
ψεων μεταξύ των γονέων και κηδεμόνων και διοίκησης για 
λειτουργικά θέματα του Σταθμού, η ενημέρωσή τους σε 
ότι αφορά την ψυχοσωματική υγεία των παιδιών τους και 
η υποβοήθησή του στο έργο του προσωπικού για την προ¬ 
αγωγή της αυτοεξυπηρέτησης των παιδιών τους. 

Τηρεί από τα βιβλία διοίκησης του Σταθμού τα εξής: 

1. Βιβλίο παρουσίας προσωπικού 

2. Βιβλίο εμπιστευτικού πρωτοκόλλου 

3. Βιβλίο παρατηρήσεων μελών Δ.Σ. 

4. Βιβλίο διδαχθείσης ύλης 

Στο βιβλίο αυτό καταχωρούν και υπογράφουν καθημε¬ 
ρινά, τόσο ο ίδιος όσο και οι υπάλληλοι των κλάδων Βρε- 
φονηπιοκομίας τη διδαχθείσα ύλη. 

Συνυπογράφει με τον διαχειριστή τα δελτία εισαγωγής 
υλικού, υπογράφει τις μισθοδοτικές καταστάσεις των 
αποδοχών του προσωπικού που έχει την ιδιότητα του δη¬ 
μοσίου υπαλλήλου οι οποίες συντάσσονται από τον υπάλ¬ 
ληλο του κλάδου Διοικητικού. 

Παρακολουθεί και ελέγχει σε τακτά χρονικά διαστήμα¬ 
τα τα βιβλία διαχείρισης και διοίκησης και λοιπά παρα¬ 
στατικά στοιχεία. 

Ασκείτο καθήκοντα του υπαλλήλου του κλάδου Διοικη¬ 
τικού σε περίπτωση που δεν υπηρετεί στο Σταθμό τέτοιος 
υπάλληλος ή υπηρετεί αλλά απουσιάζει ή κωλύεται ως και 
εκτελεί κάθε άλλη εργασία σε περίπτωση έκτακτης ανά¬ 
γκης. 

Όταν δεν υπηρετεί προϊστάμενος ή υπηρετεί αλλά 
απουσιάζει ή κωλύεται, όλα τα παραπάνω καθήκοντα 
ασκεί ο νόμιμος αναπληρωτής του. 

Β. ΥΠΑΛΛΗΛΟ! ΚΛΑΔΩΝ ΒΡΕΦΟΝΗΠΙΟΚΟΜΟΣ Η ΝΗ¬ 
ΠΙΑΓΩΓΩΝ 

Φροντίζουν για την σωστή ψυχοσωματική υγεία και ψυ¬ 
χοκινητική εξέλιξη των παιδιών με πραγματοποίηση ατο¬ 
μικών προγραμμάτων ανάλογα με την ηλικία του. 

Εισηγούνται στον Διευθυντή του Σταθμού για τον έγκαι¬ 
ρο εφοδιασμό των αιθουσών με τα απαιτούμενα είδη και 
ευθύνονται για την είσοδο κάθε ατόμου σ' αυτές. 

Επιβλέπουν για την τακτοποίηση των κρεβατιών των 
παιδιών και των λοιπών επίπλων και για τον κατάλληλο αε¬ 
ρισμό των αιθουσών. 

Απασχολούν τα παιδιά σύμφωνα με το ημερήσιο πρό¬ 
γραμμα απασχόλησης. 


Καταχωρούν και υπογράφουν καθημερινά την διδα- 
χθείσα ύλη στο σχετικό βιβλίο που τηρείται από τον Διευ¬ 
θυντή. 

Είναι υπεύθυνοι και υπόλογοι για τα εποπτικά μέσα δι¬ 
δασκαλίας, το εκπαιδευτικό υλικό και γενικά για κάθε υλι¬ 
κό που τους έχει διατεθεί. 

Παρακολουθούν τη διανομή του φαγητού στα παιδιά 
που πραγματοποιείται από το βοηθητικό προσωπικό μα¬ 
γειριού και το προσωπικό καθαριότητος. 

Επίσης φροντίζουν τα παιδιά κατά την ώρα του φαγη¬ 
τού τους. 

Επιλαμβάνονται για την ανάπαυση των παιδιών. 
Διατηρούν επαφή με τους γονείς ή κηδεμόνες και τους 
ενημερώνουν για την συμπεριφορά και την ψυχοσωματι¬ 
κή υγεία των παιδιών του τμήματός τους. 

Βοηθούν το Διευθυντή κατά τις ώρες που δεν απασχο¬ 
λούνται με τα παιδιά, στη διοικητική και διαχειριστική ερ¬ 
γασία σε περίπτωση έκτακτης ανάγκης με υπόδειξη του 
Διευθυντή. 

Οι υπάλληλοι του κλάδου βρεφονηπιοκομίας, εφόσον 
υπηρετούν σε τμήματα βρεφών έχουν πέρα από τα προα- 
ναφερόμενα καθήκοντα και τα ακόλουθα: 

Φροντίζουν για την ικανοποίηση των ατομικών και σω¬ 
ματικών αναγκών των βρεφών (καθαριότητα, διατροφή). 

Επιμελούνται του καθημερινού ιματισμού των βρεφών 
που παραλαμβάνουν από τον υπάλληλο του κλάδου Διοι¬ 
κητικού, ευθυνόμενοι για κάθε απώλεια ή αδικαιολόγητη 
καταστροφή του. 

Γ. ΥΠΑΛΛΗΛΟΣ ΚΛΑΔΟΥ ΔΙΟΙΚΗΤΙΚΟΥ ΠΡΟΣΩΠΙΚΟΥ 

Εκτελεί χρέη γραμματέα στο Δ. Σ. του Σταθμού και κα¬ 
ταχωρεί τις αποφάσεις που λαμβάνονται απ’ αυτό στο βι¬ 
βλίο πρακτικών Συνεδριάσεων. 

Ενημερώνει κάθε μέρα τον Διευθυντή για τα παρόντα 
στο Σταθμό παιδιά. 

Είναι υπεύθυνος για την προμήθεια και τον έγκαιρο 
εφοδιασμό του Σταθμού με τα αναγκαία τρόφιμα και λοι¬ 
πά υλικά, για την καλή φύλαξη, συντήρηση και διάθεση 
του υλικού καθώς και για την λοιπή εν γένει περιουσία του 
Σταθμού σύμφωνα με τις εκάστοτε αποφάσεις του Δ. Σ. 

Εκδίδει και συνυπογράφει με τον Πρόεδρο και τον Δι¬ 
ευθυντή τις διπλότυπες αποδείξεις είσπραξης, τα δελτία 
εισαγωγής υλικού, και με το μάγειρα τα δελτία εξαγωγής 
υλικού. 

Συντάσσει τις μισθοδοτικές καταστάσεις του πάσης φύ- 
σεως προσωπικού του Σταθμού και υπογράφει εκείνες 
που αφορούν το προσωπικό που δεν έχει την ιδιότητα του 
Δημοσίου υπαλλήλου. 

Συνεργάζεται με τον Διευθυντή για τον καθορισμό της 
ποσότητας των αναγκαίων τροφίμων και λοιπών υλικών. 

Τηρεί όλα τα διοικητικά και διαχειριστικά βιβλία εκτός 
εκείνων που τηρεί ο Διευθυντής. 

Καταχωρεί κάθε μέρα στα διαχειριστικά βιβλία τις εξα¬ 
γωγές και εισαγωγές τροφίμων και λοιπών υλικών καθώς 
επίσης τις εισπράξεις και πληρωμές που πραγματοποιού¬ 
νται κάθε φορά ευθυνόμενος για την καλή τήρηση και 
έγκαιρη καταχώρηση στα βιβλία αυτά των απαιτουμένων 
εγγράφως. 

Συγκεντρώνει όλα τα απαραίτητα δικαιολογητικά βάσει 
των οποίων εκδίδει τα χρηματικά εντάλματα πληρωμής τα 
οποία αποστέλλει στη Δ. Ο. Υ προς εξόφληση. 

Είναι υπεύθυνος για την συγκέντρωση και απόδοση 
έγκαιρα στα αρμόδια Ταμεία των γενομένων κρατήσεων. 

Είναι υπεύθυνος γενικά για την τήρηση των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των διοικητι¬ 
κών εγγράφων έτσι που να είναι ευχερής ο έλεγχος σε 
οποιοδήποτε χρόνο. 

Παραλαμβάνει παρουσία του Διευθυντή τα τρόφιμα και 
τα λοιπά υλικά, αφού προηγουμένως ζυγίσει αυτά και 
φροντίσει στη συνέχεια για την αποθήκευση τους. 

Συνεργάζεται με τον Διευθυντή για την κατάρτιση του 
προϋπολογισμού εσόδων και εξόδων καθώς και του Απο¬ 
λογισμού του Σταθμού. 

Συντάσσει την αλληλογραφία του Σταθμού εκτός της 
εμπιστευτικής αλληλογραφίας. Τηρείτο αρχείο του Σταθ¬ 
μού, την κείμενη νομοθεσία, τον κανονισμό λειτουργίας, 
τις εγκύκλιες οδηγίες του Υπουργείου, είναι υπεύθυνος 
και υπόλογος για το κάθε φύσεως υλικό του Σταθμού. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. Σε περίπτωση που 
δεν υπηρετεί στο Σταθμό υπάλληλος του κλάδου αυτού, 
ή υπηρετεί αλλά απουσιάζει ή κωλύεται τα καθήκοντά του 
ασκεί ο Διευθυντής ή υπάλληλος του Δήμου που ορίζεται 
από το Δ. Σ. 

Δ. ΠΑΙΔΙΑΤΡΟΣ 

Συμβάλλεται με το Σταθμό με σύμβαση έργου και: 
Εκτελεί την υγειονομική υπηρεσία και επισκέπτεται τον 
Σταθμό μία φορά το δεκαπενθήμερο. 

Υποβάλλει σε ιατρική εξέταση όλα τα παιδιά παρακο¬ 
λουθεί τη σωματική και διανοητική τους ανάπτυξη και 
ελέγχει την τήρηση των υποχρεώσεων εμβολιασμών 
τους. 

Τηρεί τις καρτέλες παρακολούθησης της υγείας των 
παιδιών και υποδεικνύει την ενδεδειγμένη αγωγή ενημε¬ 
ρώνοντας το Διευθυντή και τους γονείς. 

Υποδεικνύει τα μέτρα που πρέπει να λαμβάνονται νια 
την υγιεινή των παιδιών και την εν γένει υγειονομική κα¬ 
τάσταση του Σταθμού. 

Διατηρεί στο Σταθμό φαρμακείο μετά απαραίτητα φάρ¬ 
μακα πρώτων βοηθειών. 

Υποδεικνύει τα κατάλληλα μέτρα για την προφύλαξη 
των παιδιών από λοιμώδη νοσήματα και για πρόληψη και 
περιστολή και παρακολουθεί την ακριβή εκτέλεσή τους. 

Καταρτίζει πρόγραμμα και αναπτύσσει δραστηριότη¬ 
τες αγωγής υγεία για τα παιδιά το προσωπικό και τους γο¬ 
νείς. 

Ε. ΥΠΑΛΛΗΛΟΙ ΚΛΑΔΟΥ ΒΟΗΘΗΤΙΚΟΥ ΠΡΟΣΩΠΙΚΟΥ 
1. Υπάλληλος που ασκεί καθήκοντα μαγείρου. 
Παραλαμβάνει την αναγκαία ποσότητα τροφίμων και 
υπογράφει τα σχετικά δελτία εξαγωγής. 

Είναι υπεύθυνος για την επιμελημένη και έγκαιρη κατα¬ 
σκευή του φαγητού σύμφωνα με το ισχύον ποσοτολόγιο 
και διαιτολόγιο. 

Φροντίζει για το σερβίρισμα του προγεύματος και του 
μεσημβρινού φαγητού. 

Είναι αποκλειστικά υπόλογος για τα μαγειρικά σκεύη 
και λοιπά είδη εστιάσεως που παραλαμβάνει από τον 
υπάλληλο του κλάδου Διοικητικού και οφείλει να φροντί¬ 
ζει για την καλή συντήρηση και καθαριότητα αυτών, κα¬ 
θώς και του χώρου του μαγειριού ευθυνόμενος για κάθε 
απώλεια ή αδικαιολόγητη καταστροφή τους. 


Φροντίζει για την έγκαιρη τακτοποίηση των προμηθευ- 
όμενων τροφίμων και ειδών καθαριότητας στον κατάλλη¬ 
λο χώρο αποθήκευσης αυτών και μεριμνά για την διατή¬ 
ρηση της τάξης και της καθαριότητας του χώρου αυτού. 

Σε όλες τις παραπάνω εργασίες βοηθείται από τον 
υπάλληλο του ίδιου κλάδου που έχει ορισθεί ως προσω¬ 
πικό καθαριότητας - βοηθητικών εργασιών. 

Εκτελεί κάθε άλλη εργασία ο ίδιος καθώς και ο βοηθός 
του αν υπάρχει σε περίπτωση έκτακτης ανάγκης μέ υπό¬ 
δειξη του Διευθυντή. 

2. Υπάλληλος προσωπικού καθαριότητας - βοηθητικών 
εργασιών. 

Εκτελεί τις εργασίες καθαριότητας όλων των εσωτερι¬ 
κών και εξωτερικών χώρων του Σταθμού, εκτός εκείνων 
των μαγειριών και αποθήκης. 

Είναι αποκλειστικά υπόλογος για το γενικό ιματισμό του 
Σταθμού που παραλαμβάνει από τον υπάλληλο του διοι¬ 
κητικού και οφείλει να μεριμνά για την καλή συντήρηση, 
καθαριότητα και φύλαξη αυτού στον κατάλληλο χώρο 
αποθήκευσής του, ευθυνόμενος για κάθε απώλεια ή κα¬ 
ταστροφή. 

Βοηθά τον μάγειρα σε περίπτωση που δεν υπάρχει βοη¬ 
θός μάγειρα στην προετοιμασία του φαγητού των παι¬ 
διών. 

Φροντίζει για τη διανομή του φαγητού, παρευρίσκεται 
στο χώρο της τραπεζαρίας και βοηθά τους υπαλλήλους 
καθ’ όλη τη διάρκεια του φαγητού για τη συγκέντρωση και 
μεταφορά στο χώρο του μαγειριού των ειδών εστιάσεως. 

Βοηθά εφ’ όσον παρίσταται ανάγκη στην προετοιμασία 
των παιδιών του Νηπιακού τμήματος για την μεσημβρινή 
τους ανάπαυση καθώς και στην ετοιμασία αυτών για την 
αποχώρησή τους από τον Σταθμό. 

Σε περίπτωση κωλύματος ή ασθένειας του υπαλλήλου 
που έχει ορισθεί να ασκεί καθήκοντα μαγείρου και μη 
υπάρχοντος άλλου στον κλάδο βοηθητικού προσωπικού 
εκτελεί τα καθήκοντα του μαγείρου μέχρι την πρόσληψη 
εκτάκτου. 

Επιλαμβάνεται της καθαριότητας των παιδιών του νη- 
πιακού τμήματος. 

Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή 

Άρθρο 6 

Για θέματα που αναφέρονται στην εγγραφή παιδιών, δι- 
καιολογητικά εγγραφής έκτακτη εγγραφή παιδιών, κατα¬ 
βολή τροφείων, διαγραφή παιδιών, μεταφορά παιδιών 
στο Σταθμό, προσέλευση και αποχώρηση παιδιών, ημε¬ 
ρήσιο πρόγραμμα, απασχόλησης παιδιών, ιατρική παρα¬ 
κολούθηση παιδιών, διαιτολόγιο και ποσοτολόγιο τροφί¬ 
μων, διαμονή και διατροφή προσωπικού, ωράριο εργα¬ 
σίας, ιματισμός προσωπικού, τήρησης βιβλίων διοίκησης 
και διαχειριστικά βιβλία έχουν εφαρμογή οι διατάξεις της 
ΚΥΑ Π2β/2827/97, ΦΕΚ 637 τ.Β. των Υπουργών Εσωτερι¬ 
κών Δημόσιας Διοίκησης και Αποκέντρωσης και Υγείας 
Πρόνοιας και οι διατάξεις του Δημοτικού και Κοινοτικού 
Κώδικα (Π.Δ. 410/95). 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού του Δήμου Βαθέος 
για το έτος 1999 ποσού 69.921.600 και είναι γραμμένη 
στον Κ.Α. 2/212.7β. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Σάμος, 13 Σεπτεμβρίου 1999 

Με εντολή Γενικού Γραμματέα Περιφέρειας 
Η Διευθύντρια 
ΜΑΡΙΑ ΣΤΑΘΟΠΟΥΛΟΥ 

-♦- 

Αριθ. 7090 (3) 

Τροποποίηση συστατικής πράξης Κοινοτικής Επιχείρη¬ 
σης Τουριστικής και Πολιτιστικής Ανάπτυξης Λεπτο- 
καρυάς Ν. Πιερίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις α) των άρθρων 277-284, του Π.Δ/τος 
410/95 (ΔΚΚ) Δημοτικός και Κοινοτικός Κώδικας, β) του Ν. 
2503/97 «Διοίκηση, Οργάνωση, Στελέχωση της Περιφέ¬ 
ρειας, ρύθμιση θεμάτων για την Τοπ. Αυτ/ση» και άλλες 
διατάξεις. 

2. Την αριθ. 14594/29.10.1991, απόφασή μας, περί «Σύ¬ 
στασης Κοινοτικού Νομικού Προσώπου με την επωνυμία 
«Επιχείρηση Τουριστικής και Πολιτιστικής Ανάπτυξης Λε- 
πτοκαρυάς». 

3. Την αριθ. 123/1999 απόφαση του Δ.Σ. Ανατολικού 
Ολύμπου, περί τροποποίησης της συστατικής πράξης 
της εν θέματι επιχείρησης, αποφασίζουμε: 

Τροποποιούμε και συμπληρώνουμε την αριθ. 14594/ 
29.10.91 απόφασή μας, ως εξής: 

1. Την αλλαγή του τίτλου της Κοινοτικής Επιχείρησης 
Τουριστικής και Πολιτιστικής Ανάπτυξης Λεπτοκαρυάς 
σε «Δημοτική Επιχείρηση Τουρισμού & Ανάπτυξης Δήμου 
Ανατολικού Ολύμπου» με έδρα τη Λεπτοκαρυά. 

2. Την αύξηση των μελών του Διοικητικού Συμβουλίου 
της Δ.Ε.Τ.Α. από επτά (7) σε εννέα (9) για καλύτερη αντι¬ 
προσώπευση των κοινωνικών και επαγγελματικών φορέ¬ 
ων του τόπου και την μεγαλύτερη δυνατή συσπείρωση 
προσωπικοτήτων γύρω από την Δ.Ε.Τ.Α., αποτελούμενος 
από τον εκάστοτε Δήμαρχο ως Πρόεδρο, τέσσερις (4) Δη- 
μοτ. Συμβούλους ένας εκ των οποίων θα είναι Αντιπρόε¬ 
δρος και τέσσερις (4) εκπροσώπους των επαγγελματικών 
Τάξεων. 

3. Σκοπός της επιχείρησης επαναδιατυπώνεται ως 
εξής: 

α) Η δημιουργία περιοχής ολοκληρωμένης Τουριστικής 


Ανάπτυξης μέσα από την ποιοτική αναβάθμιση και την 
ανάπτυξη όλων των μορφών τουρισμού, για όλο το έτος 
και για όλες τις ανάγκες και επιθυμίες. 

β) Η προστασία και βελτίωση του φυσικού περιβάλλο¬ 
ντος με μελέτες και εργασίες καθώς και την δημιουργία 
Κέντρου Περιβαλλοντολογικής Εκπαίδευσης. 

γ) Η βελτίωση της αισθητικής του αστικού και περιαστι- 
κού περιβάλλοντος με μελέτες και προτάσεις. 

δ) Η προβολή και η διαφήμιση του τόπου. 

ε) Η διαχείρηση, οργάνωση και υλοποίηση των προ¬ 
γραμμάτων και πρωτοβουλιών της Ε.Ε. και του Ελληνικού 
Δημοσίου, τα οποία χρηματοδοτούνται από τα Διαρθρω- 
τικάΤαμείατης Ε.Ε. και δεν μπορεί να απορροφήσει ο Δή¬ 
μος. 

στ) Εκπόνηση μελετών για την οικονομική και κοινωνική 
ανάπτυξη τουτόπου, καθώς και την υλοποίηση αυτώντων 
μελετών σε συνεργασία με κοινωνικούς ή ιδιωτικούς φο¬ 
ρείς. 

ζ) Η αναβάθμιση της ποιότητας της επαγγελματικής 
δραστηριότητας μέσα από την δημιουργία Κέντρου 
Επαγγελματικής Κατάρτισης (Κ.Ε.Κ.), ημερίδων, σεμινα¬ 
ρίων κ.λπ. 

η) Η προστασία των αδύναμων κοινωνικά ομάδων του 
πληθυσμού με την λειτουργία Κέντρου Κοινωνικής Μέρι¬ 
μνας, βρεφονηπιακών σταθμών κ.λπ. 

Η επιχείρηση δεν θα υποκαταστήσει την ενδεχόμενη 
δραστηριότητα του Δήμου, σε κάποιον από τους παρα¬ 
πάνω τομείς αλλά θα εργάζεται συμπληρωματικά και με 
γνώμονα την ευρύτερη κοινωνική συναίνεση. 

Πόροι: 

Α) Η αύξηση του αρχικού κεφαλαίου της επιχείρησης 
κατά 10.000.000 δρχ, ήτοι συνολικά σε 17.000.000 δρχ. 

Β) Η κατά περίπτωση παραχώρηση της χρήσης των κοι¬ 
νοχρήστων χώρων και κτιρίων του Δήμου με σκοπό την 
αξιοποίηση και εκμετάλλευσή της από την Δημοτική Επι¬ 
χείρηση. 

Από την απόφαση αυτή προκαλείται δαπάνη ποσού 
δρχ. 10.000.000 σε βάρος του Κ.Α. 75/212.9β του πρ/σμού 
του Δήμου Ανατολικού Ολύμπου. 

Κατά τα λοιπά ισχύει ως έχει η αριθ. 14594/29.10.1991 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 13 Σεπτεμβρίου 1999 
Ο Γ ενικός Γ ραμματέας Περιφέρειας 
ΧΑΡΑΛΑΜΠΟΣ ΣΟΦΙΑΝΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



